જો કે અમિત શાહની પહેલાથી જ સામા વહેણમાં તરવાની આદત રહી છે. મોટા ભાગનાં મીડિયા દ્વારા નીતિન પટેલને નવા મુખ્યમંત્રી તરીકે ફાઇનલ માનવામાં આવી રહ્યા હતા. મોટા ભાગનાં રાજકીય વિશ્લેષકો પણ નીતિન પટેલ ફાઇનલ હોવાનું ગણગણી રહ્યા હતા. માત્ર હાઇકમાન્ડ ઔપચારિક જાહેરાત કરે તેની રાહ જોવામાં આવી રહી હતી. પરંતુ બેઠકનાં અંતે ગુજરાતનાં મુખ્યમંત્રી તરીકે વિજય રૂપાણીનાં નામની તો ડેપ્યુટી સી.એમ તરીકે નીતિન પટેલનાં નામની જાહેરાત કરવામાં આવી હતી.